Wiele: Mercedes-Benz X350d 4-Matic getoets - AWSUM School News
Home›AWSUM Wheels›Wiele: Mercedes-Benz X350d 4-Matic getoets
Mercedes-Benz het tans 'n geweldige kopseer, of so bleik dit in die onlangse nuus opskrifte. Met slegte verkope, mag die nuwe X-klas dalk vanaf die mark getrek word. Dit is net mooi gedurende hierdie tydperk, waar die (duurste) X350d dubbel kajuit 4 Matic "Power" aan ons toegerus is.
Minder as 'n jaar gelede het ons die einste 250d dubbel kajuit 4Matic getoets en hoewel ons positief wou wees oor Mercedes se eerste probeerslag in die 'bakkie'segment, kon ons nie help om meer negatiewes as positiewes uit te lig nie.
Met die X350d is ons persepsie egter met 180-grade gedraai en voel ons veel meer positief oor die luukse vervaardiger se 'bakkie'; of soos die Engels edit sou noem: Die "Pickup".
Die tweede spiker op die doodskis het in terme van die prys gekom. Mercedes-Benz, word met goeie rede as een van die mees bekroonde Duitse vervaardigers aangewys, maar om in Suider-Afrika as nuweling die kroon te steel van die duurste SUV-bakkie, mag dalk 'n stap te ver gewees het.
Teen R973 188 (2019 pryse) is die X350D (Power) meer as R140 000 duurder as die 'ander' Duitse vervaardiger se 3.0 V6 4 Motion se bakkie. Dit, terwyl die X-klas nog nie werklik bewyse kon lewer vir hierdie prys variasie nie.
Dit moet egter genoem word, dat die X350D 'n geweldige indruk gelaat het. Nes die kompetisie, skp die X350D 190kW en 550Nm uit, bied dit uitmuntende 4×4 vermoë, en kan dit as 'n SUV, sowel as 'n werks voertuig geklasifiseer word.
Wat egter meer uitgestaan het, was dat die X350D wêrelde apart was teenoor die X250D. Die laasgenoemde, met dieselfde ontwerp en enjin as die Navara, voel nie eie aan Mercedes nie, waar die X350D met die Duitse vervaardiger se eie enjin en ratkas (outomaties), voel veel meer eie aan Mercedes.
Met klimaat beheer, 18 duim allooi wiele, 'n uitmuntende klank sisteem, goeie informasie stelsel, LED hoofligte, leer sitplekke en navgasie, is die X350D Power baie naby aan 'n gemaklike SUV of familie voertuig.
Met vyf bestuurs funksies (Comfort, Sport, Eco, Offroad en Manual), kan die X350D met gemak enige grond oppervlakte aandurf. "Offroad" is ook beskikbaar met 4MAT (vir grondpaaie), 4H (vir rowwer grondpaaie) en 4L (vir klipperige en meer uitdagende steiltes).
Dit moet ook gesê word dat hierdie Mercedes se eerste probeerslag is in die bakkie segment (behalwe vir die G-Klas 6 wiel bakkie) en dat veel meer verwag kan word, sou die X-Klas vir 'n tweede (her) ontwerp gaan.